קרטחנה (ספרד)

קרטחנה (Cartagena) היא עיר נמל בקהילה האוטונומית של מורסיה בספרד, לחוף הים התיכון. נכון ל-2025, היו בעיר כ- 222,000 תושבים. היא משמשת כבירתה האדמיניסטרטיבית של הקהילה האוטונומית (בית הנבחרים נמצא בה). כלכלת העיר מתבססת על הנמל, מספנות, תעשייה כימית ותיירות. היסטוריה קרטחנה הוקמה בשנת 228 לפנה"ס בידי המצביא הקרתגני עזרובעל, תחת השם קַרְתְּ חַדַשְתְּ (זהה לשמה של קרתגו עצמה). בשנת 209 לפנה"ס נכבשה בידי סקיפיו ועברה לידי הרומאים, שכינו אותה Carthago Nova. כבר אז היה בה נמל משגשג ששימש לייצוא הכסף והזהב שנכרו בסביבה. בשנת 425 בזזו אותה הוויזיגותים. בתקופת הכיבוש המוסלמי שוקמה והורחבה. ב-1269 צורפה לממלכת אראגון. בזמן הממלכה הספרדית שימשה כבסיס של חיל הים הספרדי (הארמדה). ב-1873 פרצה בה המרידה הקנטונליסטית ברפובליקה הספרדית הראשונה. בעת מלחמת האזרחים הספרדית היה בה בסיס ימי של הצבא הרפובליקני. קישורים חיצוניים אתר האינטרנט הרשמי של קרטחנה קרטחנה, באתר אנציקלופדיה בריטניקה (באנגלית) הערות שוליים